**Άσκηση 1:** Δημιουργήστε ένα αρχείο Word με το διαμορφωμένο κείμενο και αποθηκεύστε το ως “Άσκηση\_1\_ΧΧΧΧΧΧΧ.docx” (όπου ΧΧΧΧΧΧΧ ο αριθμός μητρώου σας).

Δημιουργήστε εξώφυλλο όπου θα υπάρχει το λογότυπο του πανεπιστημίου και θα αναγράφεται ο τίτλος του μαθήματος (Εφαρμοσμένη Πληροφορική) το ονοματεπώνυμό σας, ο αριθμός μητρώου σας και το email σας. Δημιουργήστε πίνακα περιεχομένων και εφαρμόστε τις οδηγίες που σας δίνονται σε παρένθεση δίπλα σε κάθε τίτλο ενότητας ή υποενότητας. Όταν ολοκληρώσετε τη μορφοποίηση του κειμένου, μη διαγράψτε αυτές τις παρενθέσεις. Εισάγετε στην κεφαλίδα το λογότυπο του Πανεπιστημίου και του Τμήματος και στο υποσέλιδο τον τίτλο του μαθήματος μεταξύ των συμβόλων (■) και αριθμό σελίδας. Προσθέστε τη βιβλιογραφία στο τέλος του εγγράφου, όπου θα περιέχονται οι πηγές των ενοτήτων καθώς και τα βιβλία ή οι σημειώσεις που χρησιμοποιήσατε για την εκπόνηση της εργασίας. Διορθώστε τα λάθη που υπάρχουν στο κείμενο. Μη διαγράψετε τις υποδείξεις μορφοποίησης που έχουν τοποθετηθεί εντός του κειμένου με κόκκινα γράμματα.

**Ενότητα 1:** Διαμορφώστε το παρακάτω κείμενο σύμφωνα με τις ακόλουθες οδηγίες.

Διάστιχο 1,25 στη σελίδα 5, 2 στη σελίδα 8 και 1 στις υπόλοιπες σελίδες του έγγραφου. Χρησιμοποιήστε οριζόντιο προσανατολισμό στις σελίδες 5 – 6 και κατακόρυφο στο υπόλοιπο έγγραφο. Αλλάξτε σελίδα σε κάθε υποενότητα. Δημιουργήστε εσοχή τεσσάρων χαρακτήρων στην αρχή κάθε παραγράφου. Εφαρμόστε τη μορφοποίηση που σας υποδεικνύεται στο εκάστοτε τμήμα του κειμένου (ξεκινάτε με την πρώτη μορφοποίηση που βρίσκετε και την εφαρμόζετε σε όλες τις παραγράφους του κειμένου, μέχρι να συναντήσετε κάποια νέα, κ.ο.κ.).

**1η μορφοποίηση**: Στοίχιση δεξιά, γραμματοσειρά Times New Roman, 12 στιγμές. Εισάγετε την εικόνα που βρίσκεται μετά τον τίτλο στην πρώτη παράγραφο. Σμικρύνετέ την κατάλληλα και επιλέξτε ερμητική αναδίπλωση κειμένου ώστε να καλύπτονται όλες οι πλευρές της από το κείμενο.

**2η μορφοποίηση**: Στοίχιση στο κέντρο, γραμματοσειρά Arial, 11 στιγμές, προσθέστε διάστημα πριν και μετά την παράγραφο.

**3η μορφοποίηση**: Στοίχιση αριστερά, γραμματοσειρά Calibri, 11 στιγμές, πλάγια γραφή στην 1η πρόταση, λατινική αρίθμηση στις υπόλοιπες προτάσεις της παραγράφου.

**4η μορφοποίηση**: Πλήρης στοίχιση με συλλαβισμό, γραμματοσειρά Arial, 11 στιγμές.

**5η μορφοποίηση**: Τοποθετήστε την παράγραφο σε περίγραμμα 1,5 στιγμών. Στοίχιση στο κέντρο, γραμματοσειρά Arial, 11 στιγμές, άσπρο χρώμα σε μπλε φόντο.

**6η μορφοποίηση**: Στοίχιση στο κέντρο, γραμματοσειρά Times New Roman, 12 στιγμές, μπλε χρώμα, έντονη γραφή, επισήμανση με κίτρινο χρώμα.

**7η μορφοποίηση**: Στοίχιση αριστερά, γραμματοσειρά Cambria, 11 στιγμές, υπογράμμιση στην 1η πρόταση, κουκίδες χρησιμοποιώντας το σύμβολο (♠) στις υπόλοιπες προτάσεις της παραγράφου.

**8η μορφοποίηση**: Στοίχιση στο κέντρο, γραμματοσειρά Calibri, 11 στιγμές, μετατροπή όλων σε κεφαλαία.

**9η μορφοποίηση**: Στοίχιση αριστερά, γραμματοσειρά Arial, 8 στιγμές, πλάγια γραφή.

# Ιστορικη Αναδρομη (επικεφαλίδα 1)

# Hermes statue

### Ιδρυση και εξελιξη του Οικονομικου Πανεπιστημιου Αθηνων (επικεφαλίδα 2)

### 1η μορφοποίηση

Η ίδρυση του Οικονομικού Πανεπιστημίου Αθηνών προέκυψε ως ιστορική αναγκαιότητα των συντελούμενων στη χώρα οικονομικών, τεχνολογικών και κοινωνικών αλλαγών στο τέλος του 19ου αιώνα και στις αρχές του 20ού. Από την ίδρυσή του μέχρι και τις μέρες μας, η πορεία του Οικονομικού Πανεπιστήμιου χαρακτηρίζεται από μία διαρκή προσπάθεια παρακολούθησης των πολύπλευρων εξελίξεων της ελληνικής και διεθνούς κοινωνίας. Η προσαρμοστικότητα και ο δυναμισμός που αυτό επέδειξε, βοήθησαν, ώστε να εξελιχθεί από μία Σχολή Κλασσικών και Εμπορικών Σπουδών σε ένα σύγχρονο και δυναμικό Πανεπιστημιακό Ίδρυμα οικονομικο-τεχνικού χαρακτήρα, το οποίο δεν περιορίζεται στην ανάπτυξη των Κλασικών Οικονομικών και Διοικητικών Επιστημών, αλλά επεκτείνεται και στις σύγχρονες επιστήμες των Αποφάσεων και της Πληροφορικής, με ιδιαίτερη έμφαση στην ενσωμάτωση των ποσοτικών μεθόδων και των νέων τεχνολογιών.

### Πρωτες προσπαθειες δημιουργιας οικονομικων σπουδων στην Ελλαδα (επικεφαλίδα 2)

**2η μορφοποίηση**

Ωστόσο, το Οικονομικό Πανεπιστήμιο Αθηνών δεν ήταν η πρώτη Σχολή Οικονομικών Επιστημών στην Ελλάδα. Το 1894 ιδρύθηκε από τον Όθωνα Ρουσόπουλο η "Εμπορική και Βιομηχανική Ακαδημία", η οποία λειτούργησε μέχρι το 1919. Στο μεταξύ, από το 1903, ο μεγάλος εθνικός ευεργέτης Γρηγόριος Μαρασλής δώρισε το ποσό των 250.000 χρυσών δραχμών με σκοπό την ίδρυση στην Αθήνα της "Εμπορικής Ακαδημίας αναλόγου προς τας εν τη αλλοδαπή λειτουργούσας Εμπορικάς Ακαδημίας".

### Συντομη ιστορικη ανασκοπηση της πορειας του Οικονομικου Πανεπιστημιου Αθηνων (επικεφαλίδα 2)

**5η μορφοποίηση**

Με στόχο την καλύτερη και πληρέστερη ενημέρωση του αναγνώστη, η ιστορία του Πανεπιστημίου θα μπορούσε να διακριθεί σε τέσσερις περιόδους: α) από το 1919 έως το 1950, β) από 1950 έως το 1970, γ) από το 1970 έως το 1990 και δ) από το 1990 έως σήμερα.

### [Η περιοδος 1919-1950](http://www.aueb.gr/pages/about/history.php#elementid0) (επικεφαλίδα 3)

**4η μορφοποίηση**

Οι σημαντικότεροι σταθμοί αυτής της περιόδου είναι οι εξής:

1919: Ο Ελευθέριος Βενιζέλος [εισάγετε το ακόλουθο κείμενο εντός της αγκύλης ως υποσημείωση και αφαιρέστε το από το παρόν σημείο: **Ελευθέριος K. Βενιζέλος** (Μουρνιές Χανίων, 23 Αυγούστου του 1864 – Παρίσι, 18 Μαρτίου του 1936) διετέλεσε επτά φορές πρωθυπουργός της Ελλάδας και διαδραμάτισε σημαντικό ρόλο στα πολιτικά δρώμενα της χώρας από το 1910 έως τον θάνατό του.] καλεί στην Ελλάδα τον καθηγητή του Πανεπιστημίου της Λωζάνης Γεώργιο Παγιάρ με αποστολή τη σύσταση Οργανισμού για την ίδρυση και λειτουργία Ανώτατης Εμπορικής Σχολής, κατά το πρότυπο της αντίστοιχης Σχολής του Πανεπιστημίου της Λωζάνης.

1920: Με βάση την πρόταση Παγιάρ δημοσιεύεται ο νόμος 2191/18-6-1920 με τον οποίο ιδρύεται η "Ανωτάτη Σχολή Εμπορικών Επιστημών", η οποία υπάγεται στο Υπουργείο Εθνικής Οικονομίας. Αξίζει να σημειωθεί ότι από την πρώτη στιγμή της ίδρυσής της, η Σχολή αποτελεί Ανώτατο Εκπαιδευτικό Ίδρυμα. Κατά την ίδρυσή της, η τότε Ανώτατη Σχολή Εμπορικών Σπουδών εγκαταστάθηκε προσωρινά στο κτήριο στο οποίο στεγαζόταν η Εμπορική και Βιομηχανική Ακαδημία Ρουσόπουλου, στην Πλατεία Κάνιγγος.

1922: Τα έργα για την κατασκευή κτηρίου, όπου θα στεγάζεται η Σχολή ολοκληρώνονται. Το νέο κτήριο βρίσκεται στη Λεωφόρο Βασιλίσσης Σοφίας, όπου βρίσκεται σήμερα το Ιπποκράτειο Νοσοκομείο. Όμως η αποπεράτωση των έργων συμπίπτει με τη μεγάλη για τη χώρα εθνική συμφορά, τη Μικρασιατική Καταστροφή και το κτήριο χρησιμοποιείται ως νοσοκομείο προσφύγων.

1926: Οι εξελίξεις στην κοινωνία και την επιστήμη, καθώς και οι ανάγκες της οικονομίας οδηγούν στον επαναπροσανατολισμό του περιεχομένου των σπουδών. Έτσι, η Ανωτάτη Σχολή Εμπορικών Σπουδών μετονομάζεται σε Ανωτάτη Σχολή Οικονομικών και Εμπορικών Επιστημών, η γνωστή στην Ελλάδα και στο εξωτερικό ΑΣΟΕΕ, με στόχο την κάλυψη των νέων αναγκών. Η αλλαγή αυτή γίνεται με το ΝΔ της 5/17 Μαΐου του 1926 ΦΕΚ 156, τεύχος Α'.

**3η μορφοποίηση**

1928: Η Σχολή με το Διάταγμα της 12/12/1928 οργανώνει τα εξής παραρτήματα:

* Bιβλιοθήκη
* Πρακτικό Γραφείο Λογιστικής και Τραπεζικής
* Εμπορευματολογικό Εργαστήριο και Μουσείο
* Γραφείο Οικονομικών Ερευνών
* Γραφείο Συγκριτικού Δικαίου

**4η μορφοποίηση**

1930: Παραχωρείται από το Κράτος έκταση στην οδό Πατησίων 76 με σκοπό την κατασκευή κτηρίου που να καλύπτει τις ανάγκες της Σχολής. Αυτή η έκταση δίδεται ως αντάλλαγμα για τη μη παραχώρηση του κτηρίου στη Λεωφόρο Βασιλίσσης Σοφίας, όπου τελικά στεγάζεται το Ιπποκράτειο Νοσοκομείο.

1935: Με τον νόμο της 19/11/1935, ο οποίος συμπληρώνει τις διατάξεις που ισχύουν μέχρι τη στιγμή αυτή, η Σχολή αποκτά τις ακαδημαϊκές αρχές που έχει μέχρι και σήμερα το Οικονομικό Πανεπιστήμιο Αθηνών. Την ίδια χρονιά η Σχολή εγκαθίσταται στο κτήριο της οδού Πατησίων 76, το οποίο κατασκευάζεται με τα χρήματα της δωρεάς Μαρασλή. Αξίζει να σημειωθεί ότι οι αρμόδιες κρατικές υπηρεσίες θεωρούν πολυτέλεια την ανέγερση ενός "τόσο μεγάλου κτηρίου" για τις ανάγκες μιας Σχολής που ο αριθμός των φοιτητών της δεν ξεπερνά τους 450, ενώ το κτήριο μπορεί να στεγάσει "μέχρι και 1000 φοιτητές".

1939: Σύμφωνα με ΑΝ 1622/1939 η Σχολή υπάγεται στο Υπουργείο Παιδείας. Την ίδια χρονιά με το ΝΔ 2007/1939, η ΑΣΟΕΕ αναγνωρίζεται ως ισότιμη με το Πανεπιστήμιο Αθηνών και το Εθνικό Μετσόβιο Πολυτεχνείο (ΕΜΠ) και τοποθετείται ιεραρχικά αμέσως μετά το ΕΜΠ, θέση την οποία εξακολουθεί να κατέχει μέχρι και σήμερα.

1942: Με το ΝΔ 954/1942 ολοκληρώνεται η ακαδημαϊκή αναγνώριση της Σχολής. Επίσης, με το ΝΔ 1894/1942 ιδρύονται η Υγειονομική Υπηρεσία και το Ταμείο Απόρων της Σχολής.

1943: Με το ΝΔ 2091/1943 ιδρύεται και οργανώνεται το Τμήμα Σωματικής Αγωγής.

### [Η περιοδος 1950-1970](http://www.aueb.gr/pages/about/history.php#elementid1) (επικεφαλίδα 3)

**6η μορφοποίηση**

1955: Η μεταπολεμική περίοδος είναι μία από τις δυσκολότερες εποχές για την κατεστραμμένη υποδομή της χώρας και τον πληθυσμό της. Υπό αυτές τις συνθήκες είναι εμφανής η ανάγκη για την επιλογή ενός κατάλληλου οικονομικού μοντέλου ανάπτυξης και τη συγκρότηση ενός συγκεκριμένου οικονομικού προγραμματισμού. Τα γεγονότα αυτά οδηγούν σε νέες αλλαγές στο Ίδρυμα, οι οποίες υλοποιούνται με την έκδοση του ΝΔ 3401/55. Σύμφωνα με τις νέες ρυθμίσεις, η φοίτηση στη Σχολή αυξάνεται από τα τρία στα τέσσερα έτη και στο τέταρτο έτος οι σπουδές χωρίζονται σε δύο κατευθύνσεις: στις Οικονομικές Επιστήμες και τις Εμπορικές Επιστήμες. Με αυτό τον τρόπο τίθενται οι βάσεις για τον διαχωρισμό των σπουδών σε δύο κύκλους στο πλαίσιο ενός ενιαίου πτυχίου. Επίσης, δημιουργούνται νέες τακτικές θέσεις και προστίθενται στο πρόγραμμα σπουδών νέα αυτοτελή μαθήματα.

1956: Το μέγαρο της οδού Πατησίων, όπως αρχικά διαμορφώθηκε, εξυπηρετεί τις ανάγκες της Σχολής μέχρι τις αρχές της δεκαετίας του 1950, οπότε υπάρχει έντονη ανάγκη για νέους χώρους, κυρίως λόγω του μεγάλου αριθμού των φοιτητών, οι οποίοι ήδη πλησιάζουν τους 4000. Με σκοπό τη μελλοντική επέκταση των κτηριακών της εγκαταστάσεων, η Σχολή προβαίνει στην αγορά ακινήτων, γειτονικών στο αρχικό συγκρότημα. Παράλληλα, γίνονται ορισμένες προσθήκες στο κυρίως κτήριο με στόχο την απόκτηση χώρων για άμεση αξιοποίηση. Ιδιαίτερα κατά το ακαδημαϊκό έτος 1956-57 ολοκληρώνονται τα έργα επέκτασης, τα οποία μεταξύ άλλων περιλαμβάνουν μεγάλη Αίθουσα Τελετών και δύο αίθουσες διδασκαλίας 220 θέσεων εργασίας η κάθε μία.

1961: Οι αυξανόμενες ανάγκες για εξειδικευμένο προσωπικό έχουν ως αποτέλεσμα την ίδρυση, με το ΒΔ 505/3/8/1961, του "Ινστιτούτου Επιμορφώσεως εις την Διοικητικήν των Επιχειρήσεων". Σε αυτό γίνονται δεκτοί πτυχιούχοι της ΑΣΟΕΕ και άλλων ΑΕΙ της ημεδαπής και της αλλοδαπής, με στόχο την εξειδίκευση ανώτατων στελεχών στη Διοίκηση των Επιχειρήσεων. Τα μαθήματα διδάσκονται μέχρι και το ακαδημαϊκό έτος 1974-75, ενώ η υποβολή μελετών γίνεται δεκτή μέχρι τον Σεπτέμβριο του 1984.

### [Η περιοδος 1970-1990](http://www.aueb.gr/pages/about/history.php#elementid2) (επικεφαλίδα 3)

**4η μορφοποίηση**

1970: Στην τεράστια ανάπτυξη που γνωρίζει τόσο η Οικονομική όσο και η Διοικητική Επιστήμη, η ΑΣΟΕΕ απαντά με το ΝΔ 688/1970. Σύμφωνα με τις νέες ρυθμίσεις, ιδρύονται νέες τακτικές και έκτακτες αυτοτελείς έδρες, ενώ πραγματοποιείται μία ριζική αναδιάρθρωση στο Πρόγραμμα Σπουδών. Εξίσου σημαντική είναι και η μετονομασία του Εμπορικού Τμήματος σε Τμήμα Διοίκησης Επιχειρήσεων.

1973: Με το ΠΔ 359/1973 τίθενται στη Σχολή οι βάσεις για μεταπτυχιακές σπουδές κατά το αγγλοσαξονικό μοντέλο.

1978: Οργανώνονται για πρώτη φορά στη χώρα μεταπτυχιακές σπουδές από το Τμήμα Οικονομικής Επιστήμης που οδηγούν στη λήψη Μεταπτυχιακού Διπλώματος Ειδίκευσης (διάρκειας δύο ετών) και Διδακτορικού Διπλώματος (διάρκειας, επίσης, δύο ετών).

1980: Πραγματοποιείται εκτεταμένη αναθεώρηση των Προγραμμάτων Σπουδών και με την ψήφιση των νέων Προγραμμάτων, ολοκληρώνεται ο διαχωρισμός των Οικονομικών Επιστημών από τις Διοικητικο-Εμπορικές επιστήμες, που άρχισε δειλά το 1955. Το Ίδρυμα ουσιαστικά μετασχηματίζεται σε δύο Σχολές. Παρ' όλ' αυτά, το πτυχίο που χορηγείται παραμένει ενιαίο έως το 1984.

1982: Με πρωτοβουλία της συζύγου του αείμνηστου Καθηγητή Γεωργίου Χαλκιοπούλου, ιδρύεται το Ίδρυμα Γεωργίου Χαλκιοπούλου.

1984: Σημαντικό σταθμό στην πορεία του Ιδρύματος αποτελεί η δημοσίευση του ΠΔ 313/1984, το οποίο εκδίδεται σε εφαρμογή των διατάξεων του Νόμου - Πλαισίου 1268/1982. Με το διάταγμα αυτό, γίνεται διαχωρισμός σε τρία αυτοδύναμα Τμήματα: το Τμήμα Οικονομικών Επιστημών, το Τμήμα Οργάνωσης και Διοίκησης Επιχειρήσεων και το Τμήμα Στατιστικής και Πληροφορικής. Με την ίδρυση του Τμήματος Στατιστικής και Πληροφορικής διευρύνονται σημαντικά τα γνωστικά αντικείμενα που καλύπτει το Ίδρυμα, το οποίο στην ουσία μετεξελίσσεται σε τρεις Σχολές.

1985: Ιδρύεται το Πρόγραμμα Μεταπτυχιακών Σπουδών (ΠΜΣ) στη Διοίκηση Επιχειρήσεων του Τμήματος Οργάνωσης και Διοίκησης Επιχειρήσεων.

**7η μορφοποίηση**

1989: Η ΑΣΟΕΕ σύμφωνα με το ΠΔ 377/1989 μετονομάζεται σε Οικονομικό Πανεπιστήμιο Αθηνών. Το Πανεπιστήμιο περιλαμβάνει τα ακόλουθα έξι τμήματα:

* Τμήμα Οικονομικής Επιστήμης
* Τμήμα Οργάνωσης και Διοίκησης Επιχειρήσεων
* Τμήμα Εφαρμοσμένης Πληροφορικής
* Τμήμα Στατιστικής
* Τμήμα Διεθνών και Ευρωπαϊκών Οικονομικών Σπουδών
* Τμήμα Διοικητικής των Επιχειρήσεων και Μάρκετινγκ

**4η μορφοποίηση**

Εγκαθίσταται στον 3ο όροφο του κτηρίου της οδού Δεριγνύ 3-5, το νέο Υπολογιστικό Κέντρο του Πανεπιστημίου, το οποίο είναι ένα από τα πιο σύγχρονα Υπολογιστικά Κέντρα της χώρας.

### [Η περιοδος 1990 εως και σημερα](http://www.aueb.gr/pages/about/history.php#elementid3) (επικεφαλίδα 3)

1991: Αρχίζει η ανέγερση του κτηρίου της οδού Αντωνιάδου.

Με την ευκαιρία εορτασμού των 70 χρόνων του Πανεπιστημίου, πραγματοποιείται εκδήλωση σε συνεργασία με τον Ελληνο-Ελβετικό Σύνδεσμο και τη συμμετοχή του Πανεπιστημίου της Λωζάνης. Στη γιορτή αυτή τιμάται η μνήμη του Γεωργίου Παγιάρ, ο οποίος πριν από 71 χρόνια συνέταξε το σχέδιο νόμου, σύμφωνα με το οποίο ιδρύθηκε η ΑΣΟΕΕ.

1992: Λειτουργεί για πρώτη φορά το Γραφείο Απασχόλησης Φοιτητών και Σταδιοδρομίας Αποφοίτων, το οποίο στη συνέχεια μετονομάζεται σε Γραφείο Διασύνδεσης.

Το Τμήμα Διοικητικής των Επιχειρήσεων και Μάρκετινγκ μετονομάζεται σε Τμήμα Επιχειρησιακής Έρευνας και Μάρκετινγκ.

1993: Με τον Νόμο 2083/92 ανασυγκροτούνται τα δύο προϋπάρχοντα Προγράμματα Μεταπτυχιακών Σπουδών και μαζί με άλλα τρία που ιδρύονται, αναδιοργανώνονται πάνω σε νέες βάσεις οι Μεταπτυχιακές Σπουδές στο Πανεπιστήμιο.

**7η μορφοποίηση**

Τα Προγράμματα είναι τα εξής:

* Πρόγραμμα Μεταπτυχιακών Σπουδών του Τμήματος Οικονομικής Επιστήμης (ΦΕΚ 870/26-11-93, τευχ. Β΄)
* Πρόγραμμα Μεταπτυχιακών Σπουδών του Τμήματος Διεθνών και Ευρωπαϊκών Οικονομικών Σπουδών (ΦΕΚ 964/31-12-93, τευχ. Β΄)
* Διατμηματικό Πρόγραμμα Μεταπτυχιακών Σπουδών των Τμημάτων Οργάνωσης και Διοίκησης Επιχειρήσεων και Επιχειρησιακής Έρευνας και Μάρκετινγκ (ΦΕΚ 965/31-12-93, τευχ. Β΄)
* Πρόγραμμα Μεταπτυχιακών Σπουδών του Τμήματος Πληροφορικής (ΦΕΚ 964/31-12-93 τευχ. Β΄)
* Πρόγραμμα Μεταπτυχιακών Σπουδών του Τμήματος Στατιστικής (ΦΕΚ 526/ 6-7-94, τευχ. Β΄)

**7η μορφοποίηση**

1994: Εγκρίνεται από τη Σύγκλητο του Πανεπιστημίου η λειτουργία των ακόλουθων εργαστηρίων:

* Εργαστήριο Τεχνητής Νοημοσύνης και Συστημάτων Στήριξης Αποφάσεων Οικονομικών Πληροφορικής και Θεωρίας Συστημάτων (Απόφαση Συγκλήτου συνεδρ. της 23-6-1994)
* Εργαστηρίο Πληροφοριακών Συστημάτων και Βάσεων Δεδομένων (Απόφαση Συγκλήτου συνεδρ. της 23-6-1994)
* Εργαστήριο Συστημάτων Υπολογιστών και Επικοινωνιών CCSLab (Απόφαση Συγκλήτου συνεδρ. της 23-6-1994)

**5η μορφοποίηση**

1995: Γίνονται τα εγκαίνια λειτουργίας του νέου κτηρίου της οδού Αντωνιάδου και τα εγκαίνια του Κέντρου Μεταπτυχιακών Σπουδών, το οποίο περιλαμβάνει αίθουσες διδασκαλίας και εργαστήριο Η/Υ.

**4η μορφοποίηση**

Ιδρύεται το Ερευνητικό Πανεπιστημιακό Ινστιτούτο με την επωνυμία "Ινστιτούτο Στατιστικής, Τεκμηρίωσης, Ανάλυσης και Έρευνας" του Τμήματος Στατιστικής (ΦΕΚ 246/24-11-95). Επίσης, εγκρίνονται από τη Σύγκλητο του Πανεπιστημίου το Ερευνητικό Πανεπιστημιακό Ινστιτούτο Πληροφορικής του Τμήματος Πληροφορικής και το Ινστιτούτο Επιχειρησιακής Έρευνας, Μάρκετινγκ και Επικοινωνίας του Τμήματος Επιχειρησιακής Έρευνας και Μάρκετινγκ.

Θεσπίζεται το Κέντρο Συνεχιζόμενης Εκπαίδευσης και Επαγγελματικής Κατάρτισης (ΚΕΚ ΟΠΑ).

**3η μορφοποίηση**

Εγκρίνεται από τη Σύγκλητο του Πανεπιστημίου η λειτουργία των ακόλουθων εργαστηρίων:

* Εργαστήριο Πολυμέσων Επικοινωνίας (Απόφαση Συγκλήτου συνεδρ. της 11-5-95)
* Εργαστήριο Τεχνολογιών Εκπαίδευσης από Απόσταση, Ιδεατής Πραγματικότητας και Πολυμέσων (Απόφαση Συγκλήτου συνεδρ. της 11-5-95)

**4η μορφοποίηση**

1996: Με την ευκαιρία εορτασμού των 75 χρόνων από την ίδρυση του Πανεπιστημίου, πραγματοποιείται τελετή με την παρουσία του Προέδρου της Δημοκρατίας κ. Κωνσταντίνου Στεφανόπουλου.

Το Πανεπιστήμιο δημιουργεί ένα ενοποιημένο, από άποψη καλωδιακής υποδομής, δίκτυο φωνής και δεδομένων. Για την υποστήριξη των παρεχομένων υπηρεσιών και την εξυπηρέτηση των χρηστών, συγκροτείται το Κέντρο Ελέγχου Δικτύων.

**7η μορφοποίηση**

Ιδρύονται, στο Τμήμα Πληροφορικής του Πανεπιστημίου, τα εξής Εργαστήρια:

* Εργαστήριο Πληροφοριακών Συστημάτων και Βάσεων Δεδομένων (ΦΕΚ Α8/18-1-1996)
* Εργαστήριο Τεχνητής Νοημοσύνης και Συστημάτων Στήριξης Αποφάσεων (ΦΕΚ Α8/18-1-1996)
* Εργαστήριο Συστημάτων Υπολογιστών και Επικοινωνιών CCSLab (ΦΕΚ Α8/18-1-1996)

**4η μορφοποίηση**

Η "Εταιρεία Αξιοποιήσεως και Διαχειρίσεως της Περιουσίας του Οικονομικού Πανεπιστημίου Αθηνών" -που ιδρύθηκε το 1993 με απόφαση της Συγκλήτου του Πανεπιστημίου- ενεργοποιείται και εκλέγεται το πρώτο Διοικητικό Συμβούλιο.

Λειτουργεί για πρώτη φορά το Γραφείο Διαμεσολάβησης με σκοπό να γεφυρώσει την απόσταση της εξειδικευμένης έρευνας από την παραγωγή.

Δημιουργείται το Ίδρυμα Ευρωπαϊκών Σπουδών "Ελευθέριος Βενιζέλος". Σκοπός του Ιδρύματος είναι η προαγωγή της εκπαίδευσης, της έρευνας και της ενημέρωσης επί ευρωπαϊκών θεμάτων, ιδίως εκείνων που αφορούν στην ευρωπαϊκή ολοκλήρωση σε συνδυασμό με την ανάληψη πρωτοβουλιών και ενεργειών, που προωθούν τη θέση της Ελλάδας στο πλαίσιο των διμερών, ευρωπαϊκών και διεθνών σχέσεων.

**7η μορφοποίηση**

1998: Λειτουργούν για πρώτη φορά τα εξής Μεταπτυχιακά Προγράμματα:

* Μεταπτυχιακό Πρόγραμμα στο Μάρκετινγκ και την Επικοινωνία με νέες Τεχνολογίες, Πλήρους και Μερικής Φοίτησης
* Μεταπτυχιακό Πρόγραμμα στη Χρηματοοικονομική Διοίκηση και Τραπεζική
* Μεταπτυχιακό Πρόγραμμα στη Διοίκηση των Επιχειρήσεων για Στελέχη

**7η μορφοποίηση**

Από το Ακαδημαϊκό έτος 1998-99 λειτουργούν για πρώτη φορά τα παρακάτω Διαπανεπιστημιακά Μεταπτυχιακά Προγράμματα:

* Μεταπτυχιακό Πρόγραμμα στα Μαθηματικά της Αγοράς και της Βιομηχανίας, σε συνεργασία με το Μαθηματικό και Οικονομικό Τμήμα του Πανεπιστημίου Αθηνών
* ΜΒΑ στη Διοίκηση των Επιχειρήσεων, σε συνεργασία με το Εθνικό Μετσόβιο Πολυτεχνείο (Athens MBA)
* Μεταπτυχιακό Πρόγραμμα στην Οργάνωση και Διοίκηση Υπηρεσιών Υγείας, σε συνεργασία με διάφορα Τμήματα του Πανεπιστημίου Αθηνών, Θεσσαλονίκης, Ιωαννίνων και Πειραιά
* Μεταπτυχιακό Πρόγραμμα στη Βασική και Εφαρμοσμένη Γνωσιακή Επιστήμη, σε συνεργασία με το Τμήμα Μεθοδολογίας, Ιστορίας & Θεωρίας της Επιστήμης, το Τμήμα Φιλοσοφίας, Παιδαγωγικής & Ψυχολογίας και το Τμήμα Πληροφορικής του Πανεπιστημίου Αθηνών

**3η μορφοποίηση**

Ιδρύονται τα ακόλουθα εργαστήρια:

* Εργαστήριο Πολυμέσων Επικοινωνίας (ΦΕΚ Α.174/24-7-98)
* Εργαστήριο Τεχνολογιών Εκπαίδευσης από Απόσταση, Ιδεατής Πραγματικότητας και Πολυμέσων (ΦΕΚ Α’ 174/24-7-98)

**4η μορφοποίηση**

Ιδρύεται στο Πανεπιστήμιο Εκτυπωτική Μονάδα, με κύριο σκοπό την κάλυψη των αναγκών των φοιτητών σε διδακτικά συγγράμματα.

Λειτουργεί στο Πανεπιστήμιο η Πανεπιστημιακή Πολιτιστική Έκφραση, στο πλαίσιο της οποίας δημιουργούνται Τμήματα Χορωδίας, Ορχήστρας Κλασικής και Μοντέρνας Μουσικής, Κλασικού Χορού και Παραδοσιακών Ελληνικών Χορών.

1999: Λειτουργεί για πρώτη φορά το Τμήμα Λογιστικής και Χρηματοοικονομικής.

Λειτουργεί για πρώτη φορά το Πρόγραμμα Μεταπτυχιακών Σπουδών στις Επιστήμες των Αποφάσεων Πλήρους και Μερικής Φοίτησης.

Ιδρύεται το Κέντρο Πολιτιστικής Ενημέρωσης, Πληροφόρησης και Μελέτης, το οποίο υπάγεται στη Βιβλιοθήκη και συμπληρώνει τις υπηρεσίες της στο χώρο των επιστημών και του πολιτισμού.

Λειτουργεί για πρώτη φορά το Ηλεκτρονικό Κέντρο Τηλεκπαίδευσης, το οποίο μπορεί να πραγματοποιεί μια σειρά από πολύ χρήσιμες διαδικασίες τηλεκπαίδευσης.

**7η μορφοποίηση**

1999-2000: Εγκρίνεται από τη Σύγκλητο του Πανεπιστημίου η λειτουργία των ακόλουθων εργαστηρίων:

* Εργαστήριο Οικονομετρίας (Απόφαση Συγκλήτου συνεδρ. της 21-10-99)
* Εργαστήριο Οικονομικής Πολιτικής (Απόφαση Συγκλήτου συνεδρ. της 13-1-2000)
* Εργαστήριο Παρακολούθησης και Ανάλυσης Ευρωπαϊκών Υποθέσεων (EUROLAB) . (Απόφαση Συγκλήτου συνεδρ. της 12-10-2000)
* Εργαστήριο Διοίκησης Επιχειρήσεων (Απόφαση Συγκλήτου συνεδρ. της 21-10-99)
* Εργαστήριο Επιχειρηματικής Πληροφορικής (Απόφαση Συγκλήτου συνεδρ. της 21-10-99)
* Εργαστήριο Μάρκετινγκ (Απόφαση Συγκλήτου συνεδρ. της 13-1-2000)
* Εργαστήριο Χρηματοοικονομικών Εφαρμογών (Απόφαση Συγκλήτου συνεδρ. της 21-10-99)
* Εργαστήριο Λογιστικών Εφαρμογών (Απόφαση Συγκλήτου συνεδρ. της 21-10-99)
* Εργαστήριο Διοικητικής Επιστήμης (MSL) (Απόφαση Συγκλήτου συνεδρ. της 3-2-2000)
* Εργαστήριο Ηλεκτρονικού Εμπορίου και Ηλεκτρονικού Επιχειρείν (ELTRUN) (Απόφαση Συγκλήτου συνεδρ. της 3-2-2000).

**4η μορφοποίηση**

2000: Ολοκληρώνεται η ανέγερση του Κέντρου Μεταπτυχιακών Σπουδών του ΟΠΑ στις οδούς Ευελπίδων και Λευκάδος και τα Προγράμματα Μεταπτυχιακών Σπουδών του Πανεπιστημίου μεταφέρονται εκεί.

Λειτουργεί για πρώτη φορά το Τμήμα Διοικητικής Επιστήμης και Τεχνολογίας και το Εργαστήριο Διοίκησης Επιχειρήσεων (ΦΕΚ Β/Φ1.234/Β1.531/11.9.2000)

Στο πλαίσιο αφομοίωσης και ταχείας ενσωμάτωσης των νέων τεχνολογιών στις λειτουργίες του, το Οικονομικό Πανεπιστήμιο σε συνεργασία με το ΕΜΠ και το Πανεπιστήμιο Αθηνών υλοποιεί την πρώτη Εικονική Αίθουσα Διδασκαλίας.

Πραγματοποιούνται τα εγκαίνια του εστιατορίου των μελών του Διδακτικού Προσωπικού του Πανεπιστημίου.

2001: Συντάσσεται και ψηφίζεται ο Εσωτερικός Κανονισμός λειτουργίας του Πανεπιστημίου.

**3η μορφοποίηση**

Ιδρύονται τα ακόλουθα εργαστήρια:

* Εργαστήριο Οικονομετρίας (ΦΕΚ 25/12-2-2001, τ.Α’, π.δ. 27/2001)
* Εργαστήριο Οικονομικής Πολιτικής (ΦΕΚ 25/12-2-2001, τ.Α’, π.δ. 27/2001)
* Εργαστήριο Επιχειρηματικής Πληροφορικής (ΦΕΚ Α’250/22-10-2001)
* Εργαστήριο Μάρκετινγκ (ΦΕΚ τ.Α 148/5-7-2001)
* Εργαστήριο Χρηματοοικονομικών Εφαρμογών (ΦΕΚ τ.Α 66/6-4-2001)
* Εργαστήριο Λογιστικών Εφαρμογών (ΦΕΚ τ.Α 66/6-4-2001)
* Εργαστήριο Διοικητικής Επιστήμης (MSL) (ΦΕΚ τ.Α’ 181/7-8-2001)
* Εργαστήριο Ηλεκτρονικού Εμπορίου και Ηλεκτρονικού Επιχειρείν (ELTRUN) (ΦΕΚ τ.Α’ 181/7-8-2001)

**6η μορφοποίηση**

Λειτουργεί για πρώτη φορά Υπηρεσία Συμβούλου Ψυχικής Υγείας για τα μέλη της πανεπιστημιακής κοινότητας.

**4η μορφοποίηση**

2002: Το Τμήμα Επιχειρησιακής Έρευνας και Μάρκετινγκ μετονομάζεται σε Τμήμα Μάρκετινγκ και Επικοινωνίας.

Το Εργαστήριο Τεχνολογιών Εκπαίδευσης από Απόσταση, Ιδεατής Πραγματικότητας και Πολυμέσων μετονομάζεται σε Εργαστήριο Επεξεργασίας Πληροφοριών (απόφαση Γενικής Συνέλευσης Τμήματος Πληροφορικής 4-7-02, ΦΕΚ Β’346/26-3-2003)

**3η μορφοποίηση**

2003: Λειτουργούν για πρώτη φορά τα εξής Προγράμματα Μεταπτυχιακών Σπουδών:

* Μεταπτυχιακό Δίπλωμα Ειδίκευσης στις Ευρωπαϊκές Σπουδές για στελέχη Επιχειρήσεων και Οργανισμών
* Μεταπτυχιακό Πρόγραμμα στη Διοίκηση Ανθρώπινου Δυναμικού, Πλήρους και Μερικής Φοίτησης
* Μεταπτυχιακό Πρόγραμμα στην Επιστήμη των Υπολογιστών
* Μεταπτυχιακό Πρόγραμμα στη Διοίκηση των Υπηρεσιών, Πλήρους και Μερικής Φοίτησης

**7η μορφοποίηση**

Λειτουργούν τα ακόλουθα εργαστήρια:

* Εργαστήριο Παρακολούθησης και Ανάλυσης Ευρωπαϊκών Υποθέσεων (EUROLAB) (ΦΕΚ τ. Α’ 13/23-1-2003)
* Εργαστήριο Ανάλυσης Φορολογικής Πολιτικής (Απόφαση Συγκλήτου συνεδρ. της 6-11-2003)
* Εργαστήριο Εφαρμογών Πιθανοτήτων και Στατιστικής σε Πολύπλοκα Συστήματα: Οικονομίας, Ασφάλισης και Τεχνολογίας (Απόφαση Συγκλήτου συνεδρ. της 26-6-2003, ΦΕΚ τ. Β’ 2000/31-12-2003)
* Εργαστήριο Στατιστικής Μεθοδολογίας και Ανάλυσης Δεδομένων (Απόφαση Συγκλήτου συνεδρ. της 26-6-2003, ΦΕΚ τ. Β’ 2000/31-12-2003)
* Εργαστήριο Διεθνών Οικονομικών Σχέσεων (Απόφαση Συγκλήτου συνεδρ. της 23-1-2003)
* Εργαστήριο Ανάλυσης Αγορών και Καταναλωτικής Συμπεριφοράς (Απόφαση Συγκλήτου συνεδρ. της 23-1-2003)
* Εργαστήριο Ανάπτυξης και Προώθησης Χρηματοοικονομικών Προϊόντων και Υπηρεσιών (Απόφαση Συγκλήτου συνεδρ. της 23-1-2003)
* Εργαστήριο Βιομηχανικών Σχέσεων και Διαπραγματεύσεων (Απόφαση Συγκλήτου συνεδρ. της 23-1-2003)
* Εργαστήριο Επιχειρησιακής Επικοινωνίας και Διοίκησης Ανθρωπίνων Πόρων (Απόφαση Συγκλήτου συνεδρ. της 23-1-2003)
* Εργαστήριο Συστημάτων Μεταφορών και Διοίκησης Εφοδιαστικής Αλυσίδας (Transportation Systems & Logistics - TRANSLOG) (Απόφαση Συγκλήτου συνεδρ. της 23-1-2003)
* Εργαστήριο Ασυρμάτων Δικτύων και Πολυμεσικών Τηλεπικοινωνιών (Απόφαση Συγκλήτου συνεδρ. της 23-1-2003)
* Εργαστήριο Πληροφοριακών Τεχνολογιών και Συστημάτων Διοίκησης ISTLab (Απόφαση Συγκλήτου συνεδρ. της 6-3-2003)
* Εργαστήριο Στρατηγικής και Επιχειρηματικότητας (Απόφαση Συγκλήτου συνεδρ. της 6-11-2003)
* Εργαστήριο Επιχειρησιακής Στρατηγικής (Απόφαση Συγκλήτου συνεδρ. της 6-11-2003)

**4η μορφοποίηση**

Το Εργαστήριο Τεχνολογιών Εκπαίδευσης από Απόσταση, Ιδεατής Πραγματικότητας και Πολυμέσων (ΦΕΚ Α.174/24.7.98) μετονομάζεται σε Εργαστήριο Επεξεργασίας Πληροφοριών (ΦΕΚ 346/26-3-2003), και το Εργαστήριο Τεχνητής Νοημοσύνης και Συστημάτων Στήριξης Αποφάσεων (ΦΕΚ 8/18-1-1996) μετονομάζεται σε Εργαστήριο Οικονομικών Πληροφορικής και Θεωρίας Συστημάτων (ΦΕΚ Β346/26-3-2003)

2004: Μισθώνεται κτήριο έκτασης 413τμ στη διεύθυνση Ύδρας και Σπετσών για να καλύψει το Πανεπιστήμιο τις αυξημένες κτηριακές του ανάγκες.

**7η μορφοποίηση**

Λειτουργούν για πρώτη φορά τα εξής Μεταπτυχιακά Προγράμματα:

* Μεταπτυχιακό Δίπλωμα Ειδίκευσης στα Εφαρμοσμένα Οικονομικά και Χρηματοοικονομικά με έμφαση στις Στρατηγικές Αποφάσεις, μερικής φοίτησης.
* Πρόγραμμα Μεταπτυχιακών Σπουδών στη Λογιστική και Χρηματοοικονομική, πλήρους και μερικής φοίτησης.

**4η μορφοποίηση**

2004-2006: Ενισχύεται η πολιτιστική δραστηριότητα της Φοιτητικής Λέσχης του Πανεπιστημίου με τη δημιουργία ομάδας Φωτογραφίας και ομάδας Μοντέρνων Χορών (2004), ομάδας Αυτοάμυνας (2005) και ομάδας Ρητορικού Λόγου και Επιχειρηματολογίας (2006).

2005: Μισθώνεται κτήριο έκτασης 350τμ στην οδό Ευελπίδων 29 για την κάλυψη κτηριακών αναγκών.

Στo πλαίσιo λειτουργίας της Εταιρείας Αξιοποίησης και Διαχείρισης της Περιουσίας του Οικονομικού Πανεπιστημίου Αθηνών λειτουργεί για πρώτη φορά ο Εκδοτικός Οίκος του Πανεπιστημίου.

Το Μεταπτυχιακό Πρόγραμμα MBA International λαμβάνει Διεθνή Πιστοποίηση Ποιότητας από το AMBA (Association of MBAs).

2006: Ιδρύεται το Διατμηματικό ΠΜΣ στην Οργάνωση και Διοίκηση Επιχειρήσεων Τηλεπικοινωνιακών Επιχειρήσεων και Οργανισμών για στελέχη επιχειρήσεων.

2007: Ανασχεδιάζεται ο τρόπος διανομής συγγραμμάτων και τα υποχρεωτικά βιβλία του φθινοπωρινού εξαμήνου του ακαδημαϊκούς έτους 2007-2008 διανέμονται την πρώτη ημέρα έναρξης των μαθημάτων. Η διαδικασία επαναλαμβάνεται και το εαρινό εξάμηνο. Ολοκληρώνεται το Δίκτυο Ασύρματης Επικοινωνίας στο Κεντρικό Κτήριο του Πανεπιστημίου. Το ερευνητικό Εργαστήριο Διοικητικής Επιστήμης - MSL αποκτά Πιστοποίηση Ποιότητας κατά ISO 9001 και το ΠΜΣ στη Διοίκηση Ανθρώπινου Δυναμικού λαμβάνει τη διάκριση "Committed to Excellence" από τον Ευρωπαϊκό Οργανισμό Ποιότητας EFQM. Αναβαθμίζεται πλήρως η ιστοσελίδα του Πανεπιστημίου.

2008: Εγκρίνεται το Πρόγραμμα Ενίσχυσης Βασικής Έρευνας (ΠΕΒΕ), αναθεωρείται ο Κανονισμός Λειτουργίας των Προγραμμάτων Μεταπτυχιακών Σπουδών και πραγματοποιείται για πρώτη φορά ηλεκτρονικά η δήλωση μαθημάτων και συγγραμμάτων των φοιτητών όλων των Τμημάτων. Υπογράφεται η συμφωνία στο Πεκίνο, παρουσία του Προέδρου της Δημοκρατίας, Κάρολου Παπούλια και του Κινέζου Προέδρου, Hu Jintao, για την ίδρυση του Ινστιτούτου Κομφούκιος Αθηνών στο Οικονομικό Πανεπιστήμιο Αθηνών. Εγκρίνεται νέο διεθνές ΠΜΣ στο Μάρκετινγκ. Καταγράφονται τα εργαστήρια του ΟΠΑ και εκδίδεται ο πρώτος Οδηγός Εργαστηρίων του Πανεπιστημίου. Λειτουργεί για πρώτη φορά δίκτυο VPN για τους προπτυχιακούς φοιτητές, ώστε να έχουν πρόσβαση στις πηγές της βιβλιοθήκης από χώρους εκτός του Πανεπιστημίου.

2009: Πραγματοποιείται για πρώτη φορά ηλεκτρονικά η εγγραφή όλων των πρωτοετών φοιτητών. Ξεκινά η λειτουργία του Ινστιτούτου Κομφούκιος Αθηνών (Business Confucius Institute in Athens) με επίσημη εκδήλωση στο Μέγαρο Μουσικής Αθηνών (8/10/2009). Εκδίδεται ο Οδηγός Προπτυχιακών Σπουδών ακαδημαϊκού έτους 2009-2010, Ενημερωτικό Έντυπο για τους Πρωτοετείς, Ενημερωτικό Φυλλάδιο για τους Μαθητές Λυκείου, Έντυπο για τις Εκδόσεις ΟΠΑ. Αναθεωρείται ο Κανονισμός Εργαστηρίων και το Πρόγραμμα Ξένων Γλωσσών του Πανεπιστημίου. Επανεκδίδεται ο Οδηγός Εργαστηρίων στα Αγγλικά. Το ΟΠΑ αποκτά φοιτητική εστία με μίσθωση κτηρίου επί της οδού Δροσοπούλου. Εγκρίνεται από την ινδική κυβέρνηση και προκηρύσσεται έδρα διεθνούς επιχειρηματικότητας στο ΟΠΑ. Αρχίζει να λειτουργεί το νέο διεθνές ΠΜΣ στο Μάρκετινγκ. Εγκρίνεται νέο ΠΜΣ στη Δημόσια Πολιτική και Διοίκηση, καθώς και νέο διεθνές ΠΜΣ στη Λογιστική και Χρηματοοικονομική. Γίνεται ανασύσταση της Ένωσης Αποφοίτων του Πανεπιστημίου. Πιστοποιούνται οι διαδικασίες του ΕΛΚΕ κατά το ISO 2008. Εφαρμόζεται ολοκληρωμένο μηχανογραφικό σύστημα παρακολούθησης του ΕΛΚΕ. Στο πλαίσιο των δράσεων κοινωνικής υπευθυνότητας υλοποιούνται δωρεάν επιμορφωτικά σεμινάρια για στελέχη μικρομεσαίων επιχειρήσεων σε συνεργασία με το ΕΒΕΑ και ανέργους πτυχιούχους σε συνεργασία με τη ΓΣΕΕ. Συνεχίζεται για 2η χρονιά το Πρόγραμμα Ενίσχυσης Βασικής Έρευνας (ΠΕΒΕ 2).

2010: Ολοκληρώνεται με επιτυχία η Διαδικασία Εσωτερικής Αξιολόγησης του Ιδρύματος. Τίθεται σε εφαρμογή η υπηρεσία e-Γραμματεία, η οποία φιλοξενείται στην ιστοσελίδα του Πανεπιστημίου και παρέχει στους φοιτητές του Πανεπιστημίου τη δυνατότητα να ενημερωθούν για το πρόγραμμα σπουδών, διδασκαλίας, εξετάσεων, καθώς επίσης και να αποστείλουν αιτήσεις προς τη Γραμματεία του Τμήματός τους, και να δουν τη συνολική τους βαθμολογία. Για δεύτερη χρονιά πραγματοποιούνται ηλεκτρονικά οι εγγραφές των πρωτοετών φοιτητών, σημειώνοντας μεγάλη επιτυχία, και για πρώτη χρονιά οι δηλώσεις μαθημάτων μέσω της υπηρεσίας e-Γραμματεία. Οι δηλώσεις των συγγραμμάτων πραγματοποιούνται για πρώτη χρονιά μέσω της υπηρεσίας Εύδοξος. Ξεκινά τη λειτουργία της στο ΟΠΑ, σε συνεργασία με την Ινδική κυβέρνηση, η Ακαδημαϊκή Έδρα Διεθνούς Επιχειρηματικότητας, την οποία καταλαμβάνει ο Ινδός καθ. Κ. Kumar από το Indian Institute of Management Bangalore (IIM-B). Το ΠΜΣ στη Λογιστική και Χρηματοοικονομική Πλήρους Φοίτησης προσφέρεται και στην αγγλική γλώσσα. Αρχίζει να λειτουργεί το νέο ΠΜΣ στη Δημόσια Πολιτική και Διοίκηση ανεβάζοντας τον αριθμό των Προγραμμάτων Μεταπτυχιακών Σπουδών που προσφέρονται στο ΟΠΑ στα 28. Δημιουργείται η ιστοσελίδα του Ινστιτούτου Κομφούκιος Αθηνών. Το Τμήμα Μάρκετινγκ & Επικοινωνίας ολοκληρώνει την εξωτερική του αξιολόγησή του από την Αρχή Διασφάλισης Ποιότητας των Πανεπιστημίων (ΑΔΙΠ). Υπογράφεται συμφωνία για δωρεά πλήρους εξοπλισμού videoconferencing στο ΟΠΑ και το Ινστιτούτο Κομφούκιος Αθηνών κατά τη διάρκεια της επίσημης επίσκεψης του Κινέζου Πρωθυπουργού στην Ελλάδα. Συνεχίζεται για 3η χρονιά το Πρόγραμμα Ενίσχυσης Βασικής Έρευνας (ΠΕΒΕ 3).

2013: Σύμφωνα με το Π.Δ. 78/2013 "Ίδρυση - Συγκρότηση Σχολών στο Οικονομικό Πανεπιστήμιο Αθηνών" (Α' 119) ιδρύονται οι παρακάτω Σχολές:

Εδώ διατηρήστε την υφιστάμενη μορφοποίηση

1. **Σχολή Οικονομικών Επιστημών (School of Economic Sciences)** στην οποία εντάσσονται τα Τμήματα:
   1. [Διεθνών και Ευρωπαϊκών Οικονομικών Σπουδών](http://www.aueb.gr/pages/spoudes/spoudes_TMHMA.php?depid=3)
   2. [Οικονομικής Επιστήμης](http://www.aueb.gr/pages/spoudes/spoudes_TMHMA.php?depid=2)
2. **Σχολή Διοίκησης Επιχειρήσεων (School of Business)** στην οποία εντάσσονται τα Τμήματα:
   1. [Διοικητικής Επιστήμης και Τεχνολογίας](http://www.aueb.gr/pages/spoudes/spoudes_TMHMA.php?depid=7)
   2. [Οργάνωσης και Διοίκησης Επιχειρήσεων](http://www.aueb.gr/pages/spoudes/spoudes_TMHMA.php?depid=4)
   3. [Λογιστικής και Χρηματοοικονομικής](http://www.aueb.gr/pages/spoudes/spoudes_TMHMA.php?depid=6)
   4. [Μάρκετινγκ και Επικοινωνίας](http://www.aueb.gr/pages/spoudes/spoudes_TMHMA.php?depid=5)
3. **Σχολή Επιστημών και Τεχνολογίας της Πληροφορίας (School of Information Sciences and Technology)** στην οποία εντάσσονται τα Τμήματα:
   1. [Πληροφορικής](http://www.aueb.gr/pages/spoudes/spoudes_TMHMA.php?depid=8)
   2. [Στατιστικής](http://www.aueb.gr/pages/spoudes/spoudes_TMHMA.php?depid=9)

**4η μορφοποίηση**

2014: Εγκρίνεται (ΦΕΚ 3430/22-12-2014) το Πρόγραμμα Μεταπτυχιακών Σπουδών (Π.Μ.Σ.) διεθνούς προσανατολισμού με τίτλο “Μεταπτυχιακό Πρόγραμμα Ειδίκευσης στη Διοικητική Επιστήμη και Τεχνολογία” (MSc in Management Science and Technology) του Τμήματος Διοικητικής Επιστήμης και Τεχνολογίας της Σχολής Διοίκησης Επιχειρήσεων, πλήρους και μερικής φοίτησης.

Εγκρίνεται (ΦΕΚ 1949/18-07-2014) και λειτουργεί για πρώτη φορά το ΠΜΣ στην Επιχειρηματική Αναλυτική (MSc in Business Analytics) του Τμήματος Διοικητικής Επιστήμης και Τεχνολογίας της Σχολής Διοίκησης Επιχειρήσεων, πλήρους και μερικής φοίτησης.

2015: Εγκρίνεται (ΦΕΚ 814/07-05-2015) και λειτουργεί για πρώτη φορά το Διατμηματικό Πρόγραμμα Μεταπτυχιακών Σπουδών (ΔΠΜΣ) με τίτλο “Μεταπτυχιακό Πρόγραμμα σε Διεθνή Ναυτιλία, Χρηματοοικονομική και Διοίκηση – MSc in International Shipping, Finance and Management” των Τμημάτων Λογιστικής και Χρηματοοικονομικής (επισπεύδον) και Διοικητικής Επιστήμης και Τεχνολογίας της Σχολής Διοίκησης Επιχειρήσεων, και του Τμήματος Διεθνών και Ευρωπαϊκών Οικονομικών Σπουδών της Σχολής Οικονομικών Σπουδών, πλήρους και μερικής φοίτησης.

Εγκρίνεται (ΦΕΚ 1624/03-08-2015) και λειτουργεί για πρώτη φορά το Πρόγραμμα Μεταπτυχιακών Σπουδών (ΠΜΣ) στην Επιστήμη Δεδομένων (Master of Science in Data Science) του Τμήματος Πληροφορικής της Σχολής Επιστημών και Τεχνολογίας της Πληροφορίας, πλήρους και μερικής φοίτησης στην αγγλική γλώσσα με δυνατότητα προσφοράς τους και στην ελληνική.

Στις εκλογές της 10ης Νοεμβρίου 2015 για την ανάδειξη του Πρύτανη του Οικονομικού Πανεπιστημίου Αθηνών, ο υποψήφιος Καθηγητής Εμμανουήλ Γιακουμάκης εκλέγεται Πρύτανης του Οικονομικού Πανεπιστημίου Αθηνών.

Στις 7 Δεκεμβρίου 2015 ο Καθηγητής Εμμανουήλ Γιακουμάκης αναλαμβάνει καθήκοντα Πρύτανη του Οικονομικού Πανεπιστημίου Αθηνών με τετραετή θητεία.

**8η μορφοποίηση**

Το Οικονομικό Πανεπιστήμιο Αθηνών εξακολουθεί να είναι ένας ζωντανός οργανισμός που παρακολουθεί τις σύγχρονες εξελίξεις και προσαρμόζεται με επιτυχία στις εκάστοτε ανάγκες, δικαιώνοντας την μέχρι τώρα ιστορική πορεία του.

**9η μορφοποίηση**

Πηγή: http://www.aueb.gr/pages/about/history.php

**Ενότητα 2:**

**Οι διατελέσαντες Πρυτάνεις και Αντιπρυτάνεις του Πανεπιστημίου από το 1970 έως το 2015** (επικεφαλίδα 1)

Προσθέστε μία στήλη με αύξοντα αριθμό και ταξινομήστε αλφαβητικά τον παρακάτω πίνακα. Εισάγετε λεζάντα στον πίνακα τον τίτλο της ενότητας, (γραμματοσειρά Arial, 9 στιγμές).

|  |  |
| --- | --- |
| 2020- | Δημήτριος Μπουραντώνης |
| 2016-2020 | Εμμανουήλ Γιακουμάκης |
| 2011-2015 | Κωνσταντίνος Γάτσιος |
| 2007-2011 | Γρηγόριος Πραστάκος |
| 2004-2007 | Γεώργιος Βενιέρης |
| 2001-2004 | Γεώργιος Βενιέρης |
| 1998-2001 | Ανδρέας Κιντής |
| 1995-1998 | Ανδρέας Κιντής |
| 1992-1995 | Γεώργιος Χρήστου |
| 1989-1992 | Ανδρέας Κιντής |
| 1988-1989 | Δημήτριος Λαμπράκης |
| 1984-1988 | Θεόδωρος Λιανός |
| 1/12/82-18/12/84 | Παναγιώτης Τζωρτζόπουλος |
| 1/9/82-30/11/82 | Δημήτριος Λαμπράκης |
| 1981-1982 | Δημοσθένης Κριμπάς |
| 1980-1981 | Θεόδωρος Γεωργακόπουλος |
| 1979-1980 | Γεώργιος Χιώτης |
| 1978-1979 | Αθανάσιος Σταθόπουλος |
| 1977-1978 | Εμμανουήλ Δρανδάκης |
| 1976-1977 | Αντώνιος Δανόπουλος |
| 1975-1976 | Πέτρος Στεριώτης |
| 1974-1975 | Γεώργιος Χαλκιόπουλος |
| 1973-1974 | Μάριος Μεϊμάρογλου |
| 1970-1973 | Ιωάννης Χρυσοκέρης |

Πηγή: http://www.aueb.gr/pages/about/prytaneis.php

**Ενότητα 3:** Εισάγετε τις ακόλουθες μαθηματικές παραστάσεις και το σχήμα.

**Μαθηματικές Εξισώσεις** (επικεφαλίδα 1)





Πηγή: Geman, H. and Nguyen, V.-N. (2005). Soybean inventory and forward curve dynamics. Management Science, 51:1076–1091.







Πηγή: Σημειώσεις του μαθήματος “Μαθηματικός Λογισμός σε Επιχειρησιακά και Οικονομικά Προβλήματα”, Α. Τσεκρέκος.

**Ενότητα 4:** Συντάξτε μία επιστολή προς τον κύριο Γεώργιο Χαλαμανδάρη, όπου θα εμφανίζονται τα αποτελέσματα του πίνακα του φύλλου “Συγκεντρωτικά\_Αποτελέσματα” της Άσκησης 3 (δείτε παρακάτω) ως συνδεδεμένο αντικείμενο.

Συντάξτε επιστολές προς τους 10 πλουσιότερους ανθρώπους της λίστας Forbes που θα βρείτε στο φύλλο “Forbes\_Top\_100\_2020” του αρχείου “Δεδομένα.xlsx” χρησιμοποιώντας τη συγχώνευση αλληλογραφίας. Στο κείμενο της επιστολής θα τους ενημερώνετε για το ύψος της περιουσίας τους και τη θέση τους στη λίστα του 2016. Οι επιστολές θα υποβληθούν σε αρχείο word με όνομα “Επιστολές\_ΧΧΧΧΧΧΧ.docx” (όπου ΧΧΧΧΧΧΧ ο αριθμός μητρώου σας) και σε αρχείο pdf με όνομα “Επιστολές\_ΧΧΧΧΧΧΧ.pdf” (όπου ΧΧΧΧΧΧΧ ο αριθμός μητρώου σας). Αμφότερα τα ανωτέρω αρχεία θα συμπεριληφθούν στο συμπιεσμένο αρχείο με τις απαντήσεις σας που θα ανεβάσετε στο eclass.

**Άσκηση 2:** Δημιουργήστε μία παρουσίαση σε ένα αρχείο PowerPoint ακολουθώντας τις κάτωθι οδηγίες και αποθηκεύστε το ως “Άσκηση\_2\_ΧΧΧΧΧΧΧ.pptx” (όπου ΧΧΧΧΧΧΧ ο αριθμός μητρώου σας). Έχετε την ευχέρεια να χρησιμοποιήσετε όποιο πρότυπο επιθυμείτε. Στο υποσέλιδο της κάθε διαφάνειας θα υπάρχουν (από αριστερά προς τα δεξιά) ο τίτλος του μαθήματος, το λογότυπο του πανεπιστημίου και ο αριθμός της διαφάνειάς. Η μετάβαση σε κάθε νέα διαφάνεια πρέπει να γίνεται με “Διαίρεση”.

1. Στην πρώτη διαφάνεια θα αναγράφεται “Άσκηση 2”, το ονοματεπώνυμό σας, ο αριθμός μητρώου σας και το email σας.
2. Στη δεύτερη διαφάνεια, με τίτλο “Σχολές και Τμήματα του Ο.Π.Α.” θα εμφανίζονται οι σχολές του Ο.Π.Α. και τα αντίστοιχα τμήματά τους. Οι σχολές θα εμφανίζονται με κουκίδες (bullet points) πρώτου επιπέδου και τα αντίστοιχα τμήματα ακριβώς κάτω από κάθε σχολή με κουκίδες δεύτερου επιπέδου. Οι κουκίδες πρώτου επιπέδου πρέπει να εμφανίζονται με “Διαίρεση”, ενώ οι κουκίδες δεύτερου επιπέδου πρέπει να εμφανίζονται με “Βαθμιαία”.
3. Στην Τρίτη διαφάνεια με τίτλο “Οργανόγραμμα” θα εμφανίζονται τα τέσσερα πρώτα επίπεδα του οργανογράμματος του Ο.Π.Α. (δηλαδή, μέχρι τα “Διοικητικές μονάδες του ΟΠΑ” και “Αυτοτελείς μονάδες του ΟΠΑ”), όπως αυτά εμφανίζονται στο url: https://www.aueb.gr/el/content/%CE%BF%CF%81%CE%B3%CE%AC%CE%BD%CF%89%CF%83%CE%B7-%CE%BB%CE%B5%CE%B9%CF%84%CE%BF%CF%85%CF%81%CE%B3%CE%AF%CE%B1-%CE%B4%CE%B9%CE%BF%CE%AF%CE%BA%CE%B7%CF%83%CE%B7#organa\_tmimatos .

**Άσκηση 3:** Δημιουργήστε ένα αρχείο Excel ακολουθώντας τις κάτωθι οδηγίες και αποθηκεύστε το ως “Άσκηση\_3\_ΧΧΧΧΧΧΧ.xlsx” (όπου ΧΧΧΧΧΧΧ ο αριθμός μητρώου σας). Μορφοποιήστε τα δεδομένα των παρακάτω ζητημάτων, ώστε να εμφανίζονται με τη σωστή μορφή κατά περίπτωση (π.χ. νομισματική ή λογιστική μορφή, με δύο δεκαδικά ψηφία, όταν οι αριθμοί αναφέρονται σε χρηματικά ποσά) και τα αποτελέσματα κάθε στήλης και γραμμής να είναι ορατά απαιτώντας μόνο τη μετακίνηση των μπαρών κύλισης πάνω – κάτω και δεξιά – αριστερά. Μπορείτε να χρησιμοποιήσετε τη σταθεροποίηση τμημάτων παραθύρου για διευκόλυνση δική σας και του αναγνώστη.

Δημιουργήστε ένα φύλλο στο αρχείο σας με όνομα “Πίνακες”. Κατασκευάστε έναν πίνακα διάστασης 123 x 456 και αριθμήστε όλα τα κελιά του πίνακα, αριθμώντας πρώτα κατά στήλη και στη συνέχεια κατά γραμμή. Στη συνέχεια, κατασκευάστε τον ανάστροφο του προηγούμενου πίνακα. Έπειτα, κατασκευάστε έναν πίνακα με αντίστοιχη διάταξη με αυτή του πρώτου πίνακα, όπου θα εμφανίζονται οι ημερομηνίες από 1/1/1900 έως 23/07/2053. Οι παραπάνω πίνακες θα πρέπει να απέχουν μεταξύ τους κατά 3 γραμμές.

Δημιουργήστε ένα φύλλο στο αρχείο σας με όνομα “PV-FV”. Απαντήστε στις παρακάτω ερωτήσεις χρησιμοποιώντας τις συναρτήσεις μελλοντικής και παρούσας αξίας του Excel (όχι μαθηματικούς τύπους).

1. Επενδύετε € 311.000 σε προθεσμιακό λογαριασμό με ετήσιο επιτόκιο 3,6%. Τι ποσό θα έχετε μετά από 11 χρόνια, αν το ποσό ανατοκίζεται: i) ανά εξάμηνο, ii) ανά τρίμηνο, iii) μηνιαία, iv) εβδομαδιαία, v) ημερησίως, vi) συνεχώς;
2. Επενδύετε ένα ποσό σε προθεσμιακό λογαριασμό με ετήσιο επιτόκιο 4,1% και συνεχή ανατοκισμό. Αν σε 9 έτη εισπράξετε € 137.000, ποια είναι η αξία αυτού του ποσού σήμερα;

Δημιουργήστε ένα φύλλο στο αρχείο σας με όνομα “Forbes”. Για αυτό το ζήτημα θα χρειαστείτε τα δεδομένα που υπάρχουν στο φύλλο “Forbes\_Top\_100\_2020” του αρχείου “Δεδομένα”. Δημιουργήστε μία φόρμα όπου θα κατατάσσονται με φθίνουσα ηλικία τα πρόσωπα της λίστας. Έπειτα, σε απόσταση 5 γραμμών από την πρώτη φόρμα δημιουργήστε μία λίστα όπου θα υπολογίζονται τα μερικά αθροίσματα της περιουσίας των ατόμων ανά χώρα προέλευσης. Στη συνέχεια, σε απόσταση 5 γραμμών από τη δεύτερη λίστα δημιουργήστε μία νέα λίστα όπου θα εμφανίζονται οι αμερικανοί πολίτες με περιουσία κάτω του μέσου όρου.

Δημιουργήστε ένα φύλλο στο αρχείο σας με όνομα “Συγκεντρωτικά\_Αποτελέσματα”. Για αυτό το ζήτημα θα χρειαστείτε τα δεδομένα που υπάρχουν στο φύλλο “Αποτελέσματα\_Χρήσης” του αρχείου “Δεδομένα”. Δημιουργήστε ένα συγκεντρωτικό πίνακα όπου θα εμφανίζονται οι πωλήσεις κάθε εταιρίας ανά έτος ως ποσοστό επί του συνόλου των πωλήσεων της εταιρίας για όλα τα έτη. Από τον παραπάνω πίνακα δημιουργήστε ένα συγκεντρωτικό γράφημα.

Δημιουργήστε ένα φύλλο στο αρχείο σας με όνομα “Πράξεις”. Για αυτό το ζήτημα θα χρειαστείτε τα δεδομένα που υπάρχουν στο φύλλο “Πίνακες” του αρχείου “Δεδομένα”. Αντιγράψτε και επικολλήστε τους πίνακες στο φύλλο σας, στις ίδιες θέσεις με αυτές του αρχικού αρχείου. Υπολογίστε την ορίζουσα του πίνακα Α στο κελί G3. Υπολογίστε τον αντίστροφο (Α-1) του πίνακα Α στα κελιά J2:M5. Υπολογίστε τo γινόμενο των πινάκων Α και Β στα κελιά G9:Ι12.

Δημιουργήστε ένα φύλλο στο αρχείο σας με όνομα “Δείκτες”. Για αυτό το ζήτημα θα χρειαστείτε τα δεδομένα που υπάρχουν στο φύλλο “Αποτελέσματα\_Χρήσης” του αρχείου “Δεδομένα”. Αντιγράψτε τα δεδομένα από το φύλλο “Αποτελέσματα\_Χρήσης” στις ίδιες ακριβώς θέσεις του φύλλου “Δείκτες”. Δημιουργήστε όλα τα περιγράμματα, παχύ εξωτερικό περίγραμμα σε όλο τον πίνακα και διπλή γραμμή μεταξύ διαφορετικών εταιριών. Στο κελί Μ2 εισάγετε τον τίτλο “ΚΠΦ/Πωλήσεις” και υπολογίστε αυτόν το λόγο για τα έτη 2006 – 2014 για κάθε εταιρία. Στο κελί Ν2 εισάγετε τον τίτλο “Μεταβολή” και υπολογίστε την μεταβολή των Πωλήσεων για τα έτη 2006 – 2014 για κάθε εταιρία. Στο κελί Ο2 εισάγετε τον τίτλο “Αποτέλεσμα” και αυτή η στήλη θα παρουσιάζει το αποτέλεσμα "Μεγάλη Αύξηση" όταν η μεταβολή είναι μεγαλύτερη ή ίση του μέσου όρου των πωλήσεων της εταιρίας, "Αύξηση" όταν η μεταβολή είναι θετική και έως το ύψος του μέσου όρου των πωλήσεων της εταιρίας και "Μείωση" όταν η μεταβολή είναι αρνητική. Μορφοποιήστε υπό όρους τα κελιά της στήλης Ο έτσι ώστε να λαμβάνουν τη μορφή πράσινο χρώμα φόντου με μπλε χρώμα γραμματοσειράς αν το αποτέλεσμα είναι "Μεγάλη Αύξηση", κίτρινο χρώμα φόντου με πράσινο χρώμα γραμματοσειράς αν το αποτέλεσμα είναι "Αύξηση" και κόκκινο χρώμα φόντου με λευκό χρώμα γραμματοσειράς αν το αποτέλεσμα είναι "Μείωση". Στο κελί Ρ2 εισάγετε τον τίτλο “Σύσταση” και αυτή η στήλη θα παρουσιάζει το αποτέλεσμα “Αγορά” όταν ισχύουν ταυτόχρονα τα κριτήρια: i) Ο λόγος ΚΠΦ/Πωλήσεις είναι θετικός, ii) η Μεταβολή είναι θετική και iii) το Αποτέλεσμα είναι Μεγάλη Αύξηση. Διαφορετικά η σύσταση παρουσιάζεται ως “Διακράτηση” ή “Πώληση” αντίστοιχα. Συγχωνεύστε τα κελιά Μ3 και Ν3, Ο3 και Ρ3, Μ13 και Ν13, Ο13 και Ρ13, κ.ο.κ. Στο κελί Μ3 εισάγετε ένα sparkline των πωλήσεων της πρώτης εταιρίας και στο κελί Ο3 εισάγετε ένα sparkline των λόγων ΚΠΦ/Πωλήσεις της πρώτης εταιρίας. Εργαστείτε αντιστοίχως για τις υπόλοιπες εταιρίες.

*Σημειώνεται ότι τα εν λόγω κριτήρια δεν συνίστανται για τη λήψη αποφάσεων για αγορά, πώλησή ή διακράτηση τίτλων μετοχών ή άλλων περιουσιακών στοιχείων και παρατίθενται στο εν λόγω παράδειγμα αποκλειστικά για εξάσκηση.*

Δημιουργήστε ένα φύλλο στο αρχείο σας με όνομα “Αναζήτηση\_Στόχου”. Θεωρείστε ότι οι μετοχές της Εταιρίας ΑΒΓ αποδίδουν μέρισμα € 0,92 ανά μετοχή. Αν θέλετε να εισπράξετε € 191.000, πόσες μετοχές πρέπει να έχετε στη διάθεσή σας; Δώστε την απάντησή σας χρησιμοποιώντας την Αναζήτηση Στόχου του Excel.